**MUNICIPIUL BUCUREȘTI**

**CONSILIUL LOCAL SECTOR 3**

**H O T Ă R Â R E**

**privind scutirea Asociațiilor de părinți legal constituite de la tarifele de închiriere pentru spații din incinta unitățiilor școlare folosite exclusiv pentru activitatea**

**”Școală după școală”**

**Având în vedere:**

**-**expunerea de motive nr. 2524/19.03.2013 a Primarului Sectorului 3;

-raportul de specialitate nr. 2523/19.03.2013 al Direcției Învățământ Sector 3;

-prevederile art. 112 alin. 2 din Legea nr. 1/2011 a educației naționale;

-prevederile art. 58 alin 1 și 2 din Legea Nr. 1/2011 a educației naținale;

-prevederile Hotărârii Consiliului Local al Sectorului 3 Nr. 167/15.10.2012 cu modificăriile și completăriile prevăzute în Hotărârea Consiliului Local al Sectorului 3 Nr. 19/31.03.2013;

-raportul Comisiilor de studii, prognoze economico-sociale, buget,finanțe;

-raportul Comisiei de Învățământ,activități specifice,culturale,culte,sport și tineret;

-raportul comisiei de administrație publică locală,juridică,apărarea ordinii publice și respectarea drepturilor cetățenilor;

În temeiul art. 45 alin. 1 și art. 81 alin. 2 lit. i din Legea nr.215/2001, republicată, privind administrația publică locală.

**CONSILIUL LOCAL AL SECTORULUI 3**

**H O T Ă R Ă Ș T E:**

**Art.1.** Se aprobă scutirea asociațiilor de părinți legal constituite de la taxa de închidere pentru spațiile din incinta unitățiilor școlare folosite exclusiv activități ”Școală după școală”.

Participarea la plata utilităților aferente spațiilor afectate activității ”Școală după școală” rămâne valabilă și se va percepe conform normelor stabilite anterior încheiate.

**Art.2.** Primarul Sectorului 3 și Direcția Învățământ vor lua măsuri de aducere la îndeplinire a prevederilor prezentei hotărâri.

**Art.3.** Prezenta hotărâre intră în vigoare începând cu data afișarii ei la sediul Primăriei Sectorului 3, din Str. Parfumului, nr. 2-4, Sector 3.

**PREȘEDINTE DE ȘEDINȚĂ**

**NICOLESCU ADRIAN IONUT**

**CONTRASEMNEAZA**

**SECRETAR**

**MARIUS MIHAITA**

**NR. 80**

**DIN 28.03.2013**